**Latin-Amerikagruppene i Norge (LAG)** er en medlemsbasert solidaritetsorganisasjon, som har som hovedaktivitet å støtte sosiale bevegelser i Latin-Amerika og å drive informasjonsarbeid i Norge om latinamerikanske sosiale og politiske forhold.

Formål
------

Organisasjonens formål er «å støtte de latinamerikanske folkenes kamp:

* for økonomisk, sosial, politisk og kulturell frigjøring
* for lokale og globale alternativer til nyliberalisme
* mot imperialisme
* for å få slutt på krenkelsen av menneske-
* rettighetene og kvinneundertrykkingen
* mot undertrykkende regimer
* for en økologisk bærekraftig utvikling.»

Historie
--------

Engasjementet for Latin-Amerika fikk et kraftig oppsving i etterkant av statskuppet mot den radikale presidenten Salvador Allende i Chile i 1973. Samme høsten ble Solidaritetskomiteen for Chile dannet, og fikk for første gang en stor oppmerksomhet for solidaritetsarbeid i Latin-Amerika. Høsten 1975 brøt medlemmer fra bl.a. AUF, SV, Venstre, Samorganisasjonen ut og dannet Chileaksjonen, fordi de mente AKP-ml hadde kuppet Chile-komiteen. Chileaksjonen vokste sterkt og hadde 47 lokallag, 3 000 personer og 16 organisasjoner som medlemmer i 1977.[] Senere ble det opprettet støttekomiteer og nettverket som jobbet med Nicaragua, El Salvador og Argentina. Aktivister fra disse ulike miljøene dannet i 1977 Latin-Amerikagruppene i Norge (LAG). I Oslo var noen av initiativtakerne Ivar Hippe, Nili Diloya and Mette Hjelmark.

Solidaritetsbrigadene
---------------------

En av LAG Norges hovedaktiviteter er utvekslingsprosjektet solidaritetsbrigadene. To ganger årlig sender organisasjonen grupper av unge voksne til samarbeidsorganisasjoner i Latin-Amerika. Brigadeopplegget varer i et år, hvorav de første 4-5 månedene innebærer uteopphold i brigadelandet og de siste seks månedene blir brukt til informasjonsarbeid i Norge. Under uteoppholdet bor brigadistene hos vertsfamilier på landsbygda og deltar i familienes hverdagsliv, jobber med lokale organisasjoner og deltar på politiske møter med sivilsamfunnsorganisasjoner, sosiale bevegelser og andre aktører. Brigaden utplasseres hos LAGs samarbeidsorganisasjoner og tar del i organisasjonens arbeid.

Hver høst mottar LAG brigadister fra sine partnerorganisasjoner som deltar i LAGs arbeid i tre måneder. Organisasjonen legger også til rette for utvekslinger mellom samarbeidsorganisasjonene i Latin-Amerika.. Hovedsamarbeidspartnere per 2016 er De jordløses bevegelse i Brasil, Coordinador Nacional Agrario (CNA) i Colombia, samt CONAVIGUA og CUC i Guatemala. Tidligere har LAG også hatt brigader i El Salvador, Bolivia og Mexico. Brigadene finansieres av den statlige utvekslingsorganisasjonen Fredskorpset.

LAG sender også menneskerettighetsobservatører til Chiapas i Mexico.

Organisasjon
------------

LAG Norge er en medlemsbasert organisasjon, og store deler av aktivitetene utføres av lokallagene. Ved utgangen av 2010 hadde organisasjonen 756 betalende medlemmer, fordelt på lokallag i flere større byer i Norge. Per 2016 hadde organisasjonen lokallag i Oslo, Bergen, Trondheim, Stavanger, Kristiansand, Tromsø og Bodø. LAG har også flere utvalg og undergrupper skapt for å arbeide med spesielle tema. Blant disse er Kvinneutvalget og Chiapasgruppa, hvor sistnevnte arbeider med urfolks- og menneskerettighetsproblematikk i den mexicanske delstaten Chiapas.[]

LAG Norge organiserer hvert år en politisk opplysningskampanje om et tema eller situasjon, og organiserer i den forbindelse «Latin-Amerikauka» i månedskiftet september-oktober, med gjester fra organisasjoner og bevegelser fra regionen. Organisasjonen gir også ut en årbok annenhvert år, *Latin-Amerikaboka*, vekselvis med *Afrikaboka* som utgis av Fellesrådet for Afrika. Medlemsbladet heter *LatinAmerika,* og utkommer fire ganger i året til medlemmer og abonnenter. Bloggen *Folk og røvere i Latin-Amerika Arkivert 4. februar 2016 hos Wayback Machine.* er driftet av LAG Norges lokallag i Trondheim.

LAG er medeier i *Verdensmagasinet X,* og medlem i nettverksorganisasjonene Attac, Norges Sosiale Forum, Forum for utvikling og miljø og Handelskampanjen, samt støttemedlem i Alliansen Ny Landbrukspolitikk.[]

Organisasjonen holder til i Solidaritetshuset, et kontorfellesskap bestående av organisasjoner fra den norske solidaritetsbevegelsen, i Frivillighetshuset på Tøyen i Oslo.

Grunnet opplysningsarbeidet om internasjonale spørsmål, utvikling og nord/sør-problematikk mottar LAG offentlig støtte gjennom Norad.[] Andre viktige inntektskilder er medlemskontingent og støtte fra ulike fagforeninger, deriblant Industri Energi.

Referanser
----------

1. ↑  «Vedtekter - Latin-Amerikagruppene i Norge.». udatert. Arkivert fra originalen 17. februar 2016. Besøkt 13. februar 2016.
2. ↑  ««Chileaksjonen i Norge» stiftet». *Aftenposten*. 2. oktober 1973. s. 24.
3. ↑  Loge, Julia Steen (red.) (2010). «Utdanning til de fattige og pedagogikk for de rike.». *Gull og grønne skoger - Norske interesser i Latin-Amerika*. Oslo: Solidaritet Forlag. s. 52.
4. ↑  Frisk, Clafs (25. mai 1979). ««Gerilja» baser i Oslo». *Verdens Gang*. s. 18.  Bruk av `|besøksdato=` krever at `|url=` også er angitt. (hjelp)
5. ↑  «Arkivert kopi». Arkivert fra originalen 19. september 2013. Besøkt 7. oktober 2013.
6. ↑  «Arkivert kopi». Arkivert fra originalen 16. januar 2014. Besøkt 7. oktober 2013.
7. ↑  Fredskopsets liste over ung-utvekslinger Arkivert 16. desember 2014 hos Wayback Machine. hentet på Fredskorpsets hjemmesider 16.12.2014
8. ↑   Arkivert 10. juni 2015 hos Wayback Machine.
9. ↑  «Latin-Amerikagruppene i Norge - Årsrapport 2011». 12.03.2016. Arkivert fra originalen 17. april 2012. Besøkt 13. februar 2016.
10. ↑  «Arkivert kopi». Arkivert fra originalen 27. oktober 2012. Besøkt 7. mai 2012.  *"Bybevegelser" – Afrika-årboka 2010-2011*

Eksterne lenker
---------------

* (no) Offisielt nettsted Rediger på Wikidata
* (no) Latin-Amerikagruppene i Norge på Twitter Rediger på Wikidata

* (no) Latin-Amerikagruppene i Norge på Facebook Rediger på Wikidata

* (no) Latin-Amerikagruppene i Norge på Instagram Rediger på Wikidata

* (no) Latin-Amerikagruppene i Norge på YouTube Rediger på Wikidata

| * v
* d
* r
Medlemmer i RORG-samarbeidet |
| --- |
| 
* Atlas-Alliansen
* Norges Fredslag
* Framtiden i våre hender (FIVH)
* Regnskogsfondet
* Utviklingsfondet
* Miljøagentene
* Fellesutvalget for Palestina
* Norges Kristne Råd - Global Info
* Latin-Amerikagruppene i Norge (LAG)
* FIVAS
* Afghanistankomitéen i Norge (AiN)
* Attac Norge
* Fellesrådet for Afrika
* Norges Vel
* Høyres Studieforbund- Aftenskolen
* FORUT
* Strømmestiftelsen
* Populus - studieforbundet folkeopplysning
* Kristelig Folkepartis Studieforbund (KrFS)
* Caritas Norge
* Kirkes nord/sør-informasjon (KUI)
* Operasjon Dagsverk (OD)
* Senterpartiets Studieforbund (SpS)
* KFUK-KFUM Global
* Hei verden
* Norges Naturvernforbund
* Namibiaforeningen
* Folkehøgskolerådets internasjonale utvalg
* FOKUS
* Global.no
* SAIH
* Den norske Burmakomité
* CARE Norge
* Plan Norge
* Arbeidernes Opplysningsforbund (AOF)
* Landsorganisasjonen i Norge (LO)
* Landsrådet for Norges barne- og ungdomsorganisasjoner (LNU)
* Vennskap Nord/Sør
* Slett U-landsgjelda (SLUG)

 |

|  |  |
| --- | --- |
| Oppslagsverk/autoritetsdata | Brønnøysundregistrene
 |